Diari Oficial de la Generalitat Valenciana


Sumari del DOGV 2906, del 10-01-1997 (1997/816282)

RESOLUCIÓ de 12 de desembre de 1996, del president de l'Institut de la Mitjana i Petita Indústria de la Generalitat Valenciana (IMPIVA), entitat adscrita a la Conselleria d'Indústria i Comerç, per la qual es convoquen ajudes en el marc del pla tecnològic.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2906

Data del DOGV
:   10-01-1997

Secció del DOGV
:   ALTRES DISPOSICIONS

Número del document
:   1997/816282


Data del document
:   12-12-1996

Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 12 de desembre de 1996, del president de l'Institut de la Mitjana i Petita Indústria de la Generalitat Valenciana (IMPIVA), entitat adscrita a la Conselleria d'Indústria i Comerç, per la qual es convoquen ajudes en el marc del pla tecnològic.  
Les economies desenvolupades basen la millora de la posició competitiva de les seues empreses en la introducció en el mercat de nous productes i en el desenvolupament de processos més eficients. Els coneixements tecnològics són un element motor bàsic per a facilitar l'aparició de noves idees amb capacitat per a convertir-se en productes i processos.  
Una de les debilitats de la indústria de la Comunitat Valenciana és el baix nivell d'inversió en I+D de les empreses que en dificulta les possibilitats de consolidació i adaptació a les exigències dels mercats.  
Una de les millors vies de facilitar la incorporació de coneixements tecnològics en les empreses és l'apropament entre aquestes i els centres d'investigació, en particular les universitats i els instituts tecnològics.  
El Pla Tecnològic de la Comunitat Valenciana busca, d'una banda, millorar el contingut tecnològic dels productes i serveis realitzats per les nostres PIME i, d'una altra, aconseguir una millor articulació del sistema de ciència, tecnologia i indústria, promovent la col·laboració entre universitats, centres d'investigació i empreses.  
Per a això, se sostindran en aquells projectes d'inversió que perseguisquen un major desenvolupament tecnològic de la nostra indústria, la diversificació dels nostre teixit productiu, la transferència de tecnologia i la col·laboració entre les empreses i els centres d'investigació per al disseny i l'execució de projectes de I+D.  
El pla tecnològic desenvoluparà els seus programes i actuacions atenent el que estableixen les disposicions de creació dels òrgans de gestió del Pla Valencià de Ciència i Tecnologia, en particular les que fan referència al coneixement i la coordinació per la Comissió Gestora del Pla de les actuacions dels diferents departaments de la Generalitat Valenciana.  
D'acord amb el que s'ha exposat i fent ús de les atribucions que em confereix l'article 9.3 de l'Ordre de 13 de gener de 1995 de la Conselleria d'Indústria i Comerç, resolc:  
Article 1. Objecte i àmbit  
L'objecte d'aquesta resolució és convocar i regular, de conformitat amb l'Ordre de 13 de gener de 1995, de la Conselleria d'Indústria i Comerç, la concessió d'ajudes en matèria de foment de la I+D, la innovació i la diversificació industrial, d'acord amb les consignacions que per a l'IMPIVA establisca la Llei de Pressupostos de la Generalitat Valenciana per a l'exercici 1997.  
Article 2. Plans d'actuació i accions susceptibles de suport  
1. Les ajudes es concediran en el marc del Pla Tecnològic, els programes integrants del qual són els que a continuació s'indiquen:  
- Programa de Promoció de Projectes d'Innovació Tecnològica.  
- Programa de Foment de la Col·laboració entre Centres d'Investigació i Empreses.  
- Programa d'Accions Complementàries del Pla Tecnològic.  
2. Les bases dels programes esmentats més amunt es troben en l'annex l d'aquesta resolució.  
3. Les ajudes previstes en aquesta resolució es materialitzaran mitjançant subvencions.  
Article 3. Beneficiaris de les ajudes  
Depenent del que estableixen les bases dels diferents programes indicats en l'annex l, podran acollir-se a aquestes ajudes els projectes presentats per empreses, universitats, associacions d'investigació i entitats i institucions sense fi de lucre, que desenvolupen alguna activitat de les previstes en l'annex III d'aquesta resolució. Excepcionalment podran considerar-se unes altres activitats o serveis relacionats amb la indústria no inclosos en aquest annex.  
A efectes d'aquesta resolució, es considerarà petita i mitjana empresa (PIME), la unitat econòmica amb personalitat física o jurídica que posseïsca els següents requisits:  
- Que ocupe menys de 250 persones.  
- Que tinga un volum de negocis anual no superior a 75.600.154 d'ecus, o bé un balanç general no superior a 31.959.074 d'ecus.  
- I que complisca el criteri d'independència, entenent per empreses independents aquelles en les quals el 25% o més del capital o dels seus drets de vot no pertanya a una altra empresa, o conjuntament a diverses empreses que no responguen a la definició de PIME o de petita empresa, segons el cas. Aquest límit podrà superar-se en els casos següents:  
- Si l'empresa pertany a societats públiques de participació, societats de capital risc o a inversors institucionals, sempre que aquests no exercisquen, individualment o conjuntament, cap control sobre l'empresa.   
- Si el capital està distribuït de manera que no és possible determinar qui el té i si l'empresa declara que pot legítimament presumir que el 25% o més del seu capital no pertany a una altra empresa o conjuntament a diverses empreses que no responen a la definició de PIME o de petita empresa, segons el cas.  
Així mateix, quan calga per a l'aplicació dels programes distingir entre petites empreses i mitjanes empreses, es considerarà petita empresa aquella unitat econòmica que posseïsca els següents requisits:  
- Que ocupe menys de 50 persones.  
- Que tinga un volum de negocis anual no superior a 7.000.000 d'ecus o un balanç general no superior a 5.000.000 d'ecus.  
- I que complisca el criteri d'independència abans definit.  
Article 4. Presentació de sol·licituds i termini  
1. Las sol·licituds, acompanyades amb la documentació expressada en l'annex II. A, haurà de formalitzar-se d'acord amb els models que es proporcionaran a l'IMPIVA (pl. de l'Ajuntament, 6, València), als serveis territorials d'Indústria i Energia d'Alacant (c/ Churruca, 29), i Castelló (c/ Cavallers, 8), com també a les delegacions de l'IMPIVA a Alacant (av. Esportista Miriam Blasco, cantonada carrer Olimpo, platja de Sant Joan) i Castelló (av. del Mar, s/n). Una vegada emplenades, les sol·licituds podran presentar-se en qualsevol d'aquestes adreces, o en les formes previstes en l'article 38.4. de la Llei 30/1992, de Règim Jurídic de les Administracions Públiques i del Procediment Administratiu Comú.  
2. Les sol·licituds hauran de presentar-se abans de la realització del projecte, excepte les que presenten entitats sense fi de lucre.  
3. El termini de presentació de sol·licituds començarà l'endemà de la publicació d'aquesta disposició en el Diari Oficial de la Generalitat Valenciana, si bé s'admetran a tràmit les sol·licituds presentades amb posterioritat a la data d'acabament dels programes del Pla Tecnològic de 1996 l'objecte de sol·licitud dels quals puga emmarcar-se en alguna de les actuacions previstes en aquesta resolució.   
Aquesta convocatòria acabarà el 14 de febrer de 1997.  
4. Els projectes podran tenir una durada superior a l'exercici pressupostari, sempre que així ho requerisquen i ho admeta l'IMPIVA. Quan tinguen aquest caràcter es presentaran en cada exercici sol·licituds independents condicionades a l'existència d'un programa d'ajudes que empare les accions i a la disponibilitat pressupostària de l'IMPIVA. Per a aquests projectes podran considerar-se com a costos elegibles els produïts des de l'acabament del termini de justificació de l'exercici anterior.  
5. A fi de potenciar la consecució dels objectius d'aquesta resolució, l'IMPIVA podrà traslladar les sol·licituds a altres programes o convocatòries d'ajudes.   
Article 5. Criteris d'avaluació de les sol·licituds  
Els criteris que amb caràcter general es consideraran per a l'avaluació dels projectes i serviran de base per a l'elaboració de barems són:  
- Qualitats del projecte.  
- Viabilitat economicofinancera.  
- Característiques del sol·licitant i de l'entitat col·laboradora, si s'escau.  
- Adequació a les línies de la política industrial de la Generalitat Valenciana.  
A més, es tindran en compte els objectius generals establerts per al Pla Valencià de Ciència i Tecnologia en el procés d'avaluació de sol·licituds.  
Article 6. Resolució de la concessió d'ajudes  
1. L'IMPIVA podrà sol·licitar a l'interessat que comparega personalment o que aporte els documents o la informació que considere necessària per a l'estudi, la supervisió, la certificació o la inspecció del projecte.  
2. Els serveis tècnics de l'IMPIVA avaluaran i informaran sobre els projectes presentats sostenint-se, si s'escau, en l'assessorament extern necessari.  
3. Realitzada l'avaluació tècnica i l'informe de la Comissió Permanent del Pla Tecnològic se sotmet a la consideració de la Comissió Gestora del Pla Valencià de Ciència i Tecnologia.  
4. Vistos l'avaluació i els informes, el president de l'IMPIVA resoldrà l'adjudicació de les ajudes com també la quantia d'aquestes. La resolució dictada pel president posarà fi a la via administrativa.  
5. En execució de la política industrial de la Generalitat Valenciana, l'IMPIVA es reserva el dret a subscriure convenis de col·laboració amb altres entitats o institucions al llarg de l'exercici a càrrec de la dotació pressupostària existent.  
6. El termini màxim per a resoldre les sol·licituds serà de tres mesos comptadors des de l'acabament del termini de presentació d'aquestes. Si la documentació exigida en cada programa no estiguera completa, el termini es computarà des de l'endemà de la correcta presentació d'aquella. Transcorregut el termini sense que s'haja dictat resolució, s'entendrà desestimada la sol·licitud de concessió d'ajuda, en els termes previstos en els articles 43 i 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article 7. Import de les ajudes. Acumulació  
1. L'import de l'ajuda per projecte es calcularà fixant un percentatge, d'acord amb les disponibilitats pressupostàries, sobre la base incentivable composta per la suma dels costos elegibles i s'entendrà per tals aquelles despeses i/o inversions vinculades al projecte que són acceptades pel programa corresponent.  
2. L'import màxim d'ajuda s'estableix en els programes que figuren en l'annex l.  
3. Quan el projecte objecte de subvenció incloga dos o més camps, la quantia de l'ajuda es determinarà mitjançant una avaluació precisa de la part corresponent a cadascun dels camps. Cap projecte acollit a aquesta resolució podrà rebre unes altres ajudes, excepte les que una vegada acumulades a la concedida, després de l'autorització prèvia de l'òrgan competent per a la concessió, no superen el límit màxim establert per a cada cas en els diferents règims d'ajuda.  
En tot cas es respectaran les normes sobre acumulació d'ajudes de finalitats diferents, com també les relatives a determinats sectors agrícoles i industrials. De la mateixa manera es tindrà en compte el principi que una mateixa despesa no podrà beneficiar-se simultàniament de més d'un fons estructural i aquests fons seran incompatibles amb els fons de cohesió.  
4. El beneficiari haurà de comunicar, en qualsevol moment de la vigència de l'expedient, d'altres ajudes públiques que haguera obtingut o sol·licitat per al mateix projecte.  
Article 8. Control de les accions. Mesures de garantia i inspecció  
1. L'IMPIVA, per ell mateix o a través de l'òrgan o l'entitat que designe, podrà en qualsevol moment efectuar totes les accions de comprovació i verificació de la inversió o realització de l'actuació objecte d'ajuda que considere necessàries, sense perjudici de les portades a cap per les unitats del Fons Europeu de Desenvolupament Regional (FEDER).  
2. Així mateix, el beneficiari estarà obligat a sotmetre's a les actuacions de control financer de la Intervenció General pel que fa a les subvencions o ajudes concedides.  
Article 9. Obligacions del beneficiari. Liquidació de les ajudes  
La comunicació de la concessió d'ajudes i la consegüent tramitació del pagament d'aquestes comportarà el compliment per part dels beneficiaris de les obligacions establides en l'annex II. B, que de manera genèrica consisteixen a justificar la realització del projecte objecte de subvenció i a acreditar que s'està al corrent de les obligacions tributàries amb la hisenda pública i davant la Seguretat Social, amb data límit el 4 de novembre de 1997.  
Article 10. Pagament avançat de les ajudes  
1. L'IMPIVA podrà avançar el pagament de l'ajuda després de la presentació prèvia per part del beneficiari d'un aval bancari per la quantia avançada, constituït d'acord amb la normativa vigent, als serveis territorials de la Conselleria d'Economia i Hisenda.  
2. Els percentatges d'ajuda anticipada podran ser amb caràcter general del 15% per a les transferències de capital (inversions) i del 40% per a les transferències corrents (despeses), sense perjudici de la modificació a l'alça que poguera aprovar-se per acord del Govern Valencià.  
Article 11. Incidències  
1. L'alteració d'alguna de les característiques del projecte aprovat com l'incompliment de condicions i terminis establerts en la resolució, la no execució parcial de la inversió, la falta de justificació de les despeses efectivament efectuades i la concessió amb posterioritat a la presentació de la sol·licitud d'altres ajudes públiques que en conjunt excedisquen els límits establerts, podrà donar lloc a la minoració de la subvenció concedida.  
2. L'incompliment per part del beneficiari de qualsevol dels requisits, les condicions i la resta de circumstàncies que originaren l'atorgament de l'ajuda, la variació de la finalitat de l'actuació o la falta de justificació de la realització del projecte, originarà la incoació del corresponent expedient que podrà acabar, si s'escau, amb la revocació de la subvenció i l'obligació de reintegrar les ajudes percebudes. En la tramitació del procediment es garantirà el dret de l'interessat a l'audiència.  
3. Es delega en el director general de l'IMPIVA la resolució de les incidències que es produïsquen amb anterioritat o posterioritat a la concessió de les ajudes, com també la incoació i resolució dels expedients de revocació i minoració per les causes legalment establertes.  
Article 12. Normativa aplicable  
Les ajudes previstes en aquesta resolució es concediran en el marc del que disposen l'Ordre de 13 de gener de 1995 de la Conselleria d'Indústria i Comerç, sobre concessió d'ajudes en matèria d'indústria i energia, la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, la Llei de Pressupostos de la Generalitat Valenciana per a 1997, i tota la normativa que hi siga d'aplicació.  
La concessió de les ajudes previstes en aquesta resolució queda sotmesa al compliment del que disposa l'article 93.3 del Tractat Constitutiu de la Unió Europea.  
DISPOSICIONS ADDICIONALS  
Primera  
D'acord amb el que establisca la Llei de Pressupostos de la Generalitat Valenciana per a l'exercici 1997, es donarà publicitat de les línies de crèdit i l'import global màxim destinat per a la concessió de les ajudes previstes en aquesta disposició.  
Segona  
Les ajudes descrites tenen el finançament del Fons Europeu de Desenvolupament Regional (FEDER) a través del Programa Operatiu de la Comunitat Valenciana 1994/99, com també d'altres possibles fons, tot sent d'aplicació les disposicions que els regulen i la normativa europea sobre ajudes d'estat.  
Tercera  
Els projectes que s'aprovaren en la convocatòria anterior del Pla Tecnològic no requeriran nova avaluació de les inversions per a les quals se sol·licite suport en aquesta convocatòria. Aquests projectes seran considerats subvencionables juntament amb els que es presenten en aquesta convocatòria i siguen finalment aprovats.  
Quarta  
No caldrà aportar la documentació administrativa indicada en l'annex II A que ja estiga en poder de l'IMPIVA per haver-se presentat en l'anterior convocatòria o en aquesta per a un altre programa -i es farà constar aquest punt en la sol·licitud-, per a la qual cosa el sol·licitant haurà d'aportar un certificat on s'indique que la personalitat jurídica o el representant legal de l'empresa no han experimentat variacions.  
En els supòsits d'impossibilitat material d'obtenir un document, l'IMPIVA podrà requerir al sol·licitant la presentació o, si no és possible, l'acreditació per uns altres mitjans dels requisits a què es refereix el document.  
DISPOSICIÓ FINAL  
Única  
S'autoritza el director general de l'IMPIVA perquè dicte les resolucions que calga per al desenvolupament, l'eficàcia i l'execució d'aquesta resolució.  
València, 12 de desembre de 1996.- El president de L'IMPIVA: Diego Such Pérez.  
ANNEX I  
Programa de Promoció de Projectes   
d'Innovació Tecnològica  
Objectiu general  
Generar nous productes i processos més eficients, mitjançant el desenvolupament, la utilització, l'adaptació o l'adquisició de coneixements científics o tècnics, i buscar l'adequació dels fabricats i serveis oferits a les exigències del mercat.  
Actuacions susceptibles de suport  
1. Desenvolupament tecnològic. Projectes de I+D: desenvolupament i posada al punt de productes i tècniques de procés innovadores o millors tecnològicament respecte al ja existent.  
2. Fabricació de productes industrials i creació de serveis basats en noves tecnologies: instal·lació de línies de fabricació de productes nous basats en tecnologies no implantades a la Comunitat Valenciana. Serveis innovadors derivats de les telecomunicacions o altres noves tecnologies.  
3. Introducció de nous processos de fabricació: inversions i adquisició de know-how que impliquen la introducció a la Comunitat Valenciana de nous processos de fabricació.  
4. Adquisició d'equips de laboratori, anàlisi i experimentació: incorporació d'equips de primera utilització la finalitat dels quals siga exclusivament la de mesurar especificacions o realitzar proves de laboratori.  
5. Contractació de personal de I+D: contractació d'especialistes en investigació, titulats (doctors, enginyers, llicenciats i titulats de grau mitjà) en carreres tècniques adequades per a les tasques de I+D.  
Beneficiaris   
Empreses industrials i de serveis instal·lades a la Comunitat Valenciana dedicades a alguna de les activitats que figuren en la relació de sectors incentivables de l'annex III.  
Ajudes  
Les ajudes i límits en cada tipus d'actuació són les que s'estableixen a continuació:  
Actuacions 1, 4 i 5  
Fins al 35% del cost elegible del projecte. En el cas de PIME aquest percentatge podrà arribar fins el 45%, al qual es podrà afegir un altre 15% si l'actuació està vinculada a projectes europeus.  
Actuacions 2 i 3  
Fins al 30% del cost elegible del projecte.  
Límit màxim de l'ajuda  
El límit màxim, qualsevol que siga l'actuació, no podrà passar el 50% en termes de percentatge d'ajuda i de les següents quantitats per projecte en xifres absolutes:  
- 95.032.293 de pessetes per projecte i any.  
- 11.910.631 de pessetes per a projectes que obtinguen suport en dues de les tres últimes convocatòries del Pla Tecnològic.  
- 40.247.002 de pessetes per a projectes que obtinguen suport en les tres últimes convocatòries del Pla Tecnològic.  
A l'efecte de l'establiment dels límits d'ajuda es consideren les convocatòries dels anys 1995, 1996 i 1997 com les tres últimes.  
Costos elegibles  
Actuació 1  
- Recursos humans.  
- Materials.  
- Equips de mesura i prova a escala de laboratori, necessaris per al desenvolupament del projecte.  
- Serveis externs.  
Actuació 2  
- Adquisició de tecnologia documentada (patents, llicències, consultoria).  
- Màquines i equips vinculats a la introducció a la indústria de tecnologies de caràcter innovador.  
- Serveis externs.  
Actuació 3  
- Adquisició de tecnologia documentada (patents, llicències, consultoria).  
- Màquines i equips vinculats a la introducció en la indústria de tecnologies de caràcter innovador.  
- Serveis externs.  
Actuació 4  
- Béns d'equip de control, anàlisi o mesura.  
- Equips de laboratori per a proves físiques o químiques.  
- Plantes pilot a escala reduïda (laboratori) per a experimentació i posada al punt de processos de fabricació.  
No es preveuen altres costos d'infraestructura de laboratori com material fungible, obra civil, terrenys o recursos humans. La inversió mínima per a optar a aquesta actuació s'estableix en 2.000.000 de pessetes.  
Actuació 5  
Contractació de personal dedicat al desenvolupament de producte o tecnologia (salari i seguretat social).  
Criteris de valoració  
Es considerarà com un aspecte positiu el fet que els projectes estiguen adscrits a una de les línies d'interés preferent establides en el Pla Tecnològic (actuacions 1, 2 i 3).  
Amb caràcter específic per a cada actuació es tindran en compte els següents criteris:  
Actuació 1  
A. Qualitats del projecte mesurades a través de:  
- El nivell tecnològic.  
- Els recursos tecnològics aportats.  
- Les expectatives de generació de nous negocis.  
- La influéncia de la tecnologia generada sobre altres empreses.  
- Claredat d'objectius, adequada planificació d'activitats i ajustada assignació de recursos.  
B. Viabilitat economicofinancera, que analitze les expectatives de rendibilitat del projecte i la capacitat de l'empresa de sostenir-lo.  
C. Característiques de l'empresa: es considerarà positivament l'accés de l'empresa per primera vegada als suports disponibles en el Pla Tecnològic per a aquests fins.  
D. Adequació a les línies de la política industrial de la Generalitat Valenciana:  
- Existència de cofinançament o subvencions d'altres organismes pòblics, en particular els de l'administració central i la Unió Europea.  
- Generació d'ocupació induïda pel projecte.  
Actuació 2  
A. Qualitats del projecte mesurades a través de:  
- La novetat de la tecnologia involucrada.  
- L'efecte diversificador en el teixit industrial.  
- La generació d'activitat econòmica.  
- Claredat d'objectius, adequada planificació d'activitats i ajustada assignació de recursos.  
B. Viabilitat economicofinancera, analitzant les expectatives de rendibilitat del projecte i la capacitat de l'empresa de sostenir-lo.  
C. Característiques de l'empresa.  
D. Adequació a les línies de la política industrial de la Generalitat Valenciana:  
- Existència de cofinançament o subvencions d'altres organismes públics, en particular els de l'administració central i la Unió Europea.  
- Generació d'ocupació induïda pel projecte.  
Actuació 3  
A. Qualitats del projecte mesurades a través de:  
- La novetat de la tecnologia involucrada.  
- La millora en termes d'eficiéncia en el teixit industrial.  
- La generació d'activitat econòmica.  
- Claredat d'objectius, adequada planificació d'activitats i ajustada assignació de recursos.  
B. Viabilitat economicofinancera, que analitze les expectatives de rendibilitat del projecte i la capacitat de l'empresa de sostenir-lo.  
C. Característiques de l'empresa.  
D. Adequació a les línies de la política industrial de la Generalitat Valenciana:  
- Existéncia de cofinançament o subvencions d'altres organismes públics, en particular els de l'administració central i la Unió Europea.  
- Generació d'ocupació induïda pel projecte.  
Actuació 4  
A. Qualitats del projecte mesurades a través de:  
- Les característiques tècniques d'aplicació dels equips que s'han d'adquirir.  
- La repercussió del projecte en la capacitat de I+D de l'empresa.  
- Claredat d'objectius, adequada planificació d'activitats i ajustada assignació de recursos.  
B. Viabilitat economicofinancera, analitzant la situació econòmica de l'empresa i la seua capacitat per a sostenir aquesta inversió.  
C. Característiques de l'empresa.  
D. Adequació a les línies de la política industrial de la Generalitat Valenciana:  
- Existència de cofinançament o subvencions d'altres organismes públics, en particular els de l'administració central i la Unió Europea.  
- Generació d'ocupació induïda pel projecte.  
Actuació 5  
A. Qualitats del projecte mesurades a través de:  
- Titulació del personal contractat (màxima valoració per al grau de doctor).  
- Experiència investigadora demostrable del personal contractat. S'atendrà prioritàriament la participació en el Pla Nacional de Formació del Personal Investigador i en el Pla Valencià de Ciéncia i Tecnologia.  
- Claredat d'objectius, adequada planificació d'activitats i ajustada assignació de recursos.  
B. Viabilitat economicofinancera, analitzant la situació econòmica de l'empresa als últims anys.  
C. Característiques de l'empresa.  
D. Adequació a les línies de la política industrial de la Generalitat Valenciana:  
- Existència de cofinançament o subvencions d'altres organismes públics, en particular els de l'administració central i la Unió Europea.  
- Generació d'ocupació induïda pel projecte.  
Termini de sol·licitud  
Podran presentar-se sol.licituds per a aquest programa fins el 14 de febrer de 1997.  
Altres  
Ajudes d'altres organismes  
Els òrgans directius del Pla Tecnològic es reserven la possibilitat de buscar ajudes d'altres organismes per a projectes que pogueren encaixar en programes de suport a la tecnologia d'altres administracions.  
Les ajudes del Pla Tecnològic podran estar condicionades a l'exigència que l'empresa realitze les sol·licituds, aporte la informació que es demana i complisca les exigències dels òrgans gestors dels esmentats programes, a fi d'establir paquets d'ajudes globals que compartisquen els recursos del Pla Tecnològic i d'altres programes.  
Programa de Foment de la Col·laboració entre Centres d'Investigació i Empreses  
Objectiu general  
Obtenir coneixements cientificotecnològics generats per universitats, instituts tecnològics i altres centres d'investigació adaptats a les necessitats de la indústria valenciana.  
Actuacions susceptibles de suport  
Col·laboració entre instituts tecnològics, universitats i empreses per a obtenir coneixements tecnològics que els permeten la realització de nous productes i processos. Es dóna suport en concret a la realització de projectes de I+D per centres d'investigació d'interés per a una o diverses empreses que financen part de les despeses de generació de la tecnologia i l'adquisició d'equips de I+D necessaris per a incorporar i assimilar tecnologies noves.  
Beneficiaris  
Entitats sense fi de lucre amb activitat en el camp de I+D. En particular, universitats, associacions d'investigació i altres centres d'investigació tant públics com privats, que contracten amb una o més empreses instal·lades a la Comunitat Valenciana el finançament parcial i, si s'escau, el subministrament de la tecnologia resultant, a preus de mercat, del treball per al qual sol·liciten suport.  
Ajudes  
L'ajuda podrà cobrir la totalitat dels costos elegibles del projecte que no siguen aportats per les empreses participants, fins un límit de 33.758.847 de pessetes per projecte.   
Els projectes de caràcter plurianual que s'aproven, rebran un tractament preferent en successives convocatòries, sempre que hi haja un programa que empare les actuacions i la disponibilitat pressupostària.  
Costos elegibles  
Centres públics díinvestigació:  
Les universitats i centres d'investigació de l'administració rebran les ajudes en concepte de despeses addicionals necessàries per a executar les tasques inherents al projecte de R+D. Els costos subvencionables es referiran exclusivament a:  
- Contractació del personal adscrit al projecte (becaris o contractacions laborals).  
- Complement del personal investigador (segons legislació i normativa del centre).  
- Materials utilitzats. Serveis de manteniment d'equips.  
- Adquisició d'equips de desenvolupament.  
- Contractació de serveis externs de caràcter tecnològic.  
- Bibliografia o serveis d'obtenció d'informació.  
- Cursos i altres accions formatives.  
- Desplaçaments.  
- Despeses generals imputables al projecte, fins el 10% dels conceptes anteriors exclosa l'adquisició d'equips.  
Centres de caràcter privat:  
Les associacions d'investigació i, en general, els centres de I+D de caràcter privat rebran les ajudes en concepte de despeses totals necessàries per a executar les tasques inherents al projecte de I+D. Els costos subvencionables es referiran exclusivament a:  
- Recursos humans incorporats al projecte.  
- Materials utilitzats. Serveis de manteniment d'equips.  
- Adquisició d'equips de desenvolupament.  
- Amortització d'equips.  
- Contractació de serveis externs de caràcter tecnològic.  
- Bibliografia o serveis d'obtenció d'informació.  
- Cursos i altres accions formatives.  
- Desplaçaments.  
- Despeses generals imputables al projecte, fins el 10% dels conceptes anteriors exclosa l'adquisició d'equips.  
Criteris de valoració  
A. Qualitats del projecte, referides al nivell de la tecnologia, grau d'innovació i vàlua de l'equip cientificotécnic que realitza el treball.  
B. Viabilitat economicofinancera, expressada pel percentatge de participació de les empreses en el cost del projecte.  
C. Característiques de l'entitat proposadora, quant a l'adequació del pressupost i els mitjans que cal utilitzar, com també quant al potencial de transferéncia o utilització dels resultats del projecte.  
D. Adequació a les línies de política industrial de la Generalitat Valenciana. Fonamentalment es valorarà l'adequació del projecte a alguna de les línies d'interés preferent.  
Termini de sol·licitud  
Podran presentar-se sol·licituds per a aquest programa fins el 14 de febrer de 1997.  
Altres  
Requisits específics  
- Els centres participants aportaran la documentació que evidencie l'existència d'acords de caràcter econòmic, pel que fa a l'aportació de recursos per les empreses, de caràcter tecnològic, quant als objectius i transferència dels resultats de la investigació, o de qualsevol altre tipus relatius al desenvolupament del projecte i la utilització de la tecnologia.  
- La contribució econòmica de les empreses participants serà fonamentalment monetària. S'acceptaran contribucions en espècie (mà d'obra, materials i utilització d'equips). Les contribucions en espécie superiors a la meitat de l'aportació monetària no es consideraran a l'efecte de calcular el percentatge de participació empresarial. En el contracte es definirà l'aportació de l'empresa per any natural.  
- El Centre d'Investigació i la empresa o les empreses col·laboradores podran arribar als acords que consideren oportuns quant a la propietat, llicència, transferència i utilització de la tecnologia obtinguda, respectant el que estableix l'enquadrament comunitari sobre ajudes d'estat a la investigació i desenvolupament, en particular el que fa referència, si s'escau, a la compensació equivalent al preu del mercat.  
Programa d'Accions Complementàries del Pla Tecnològic  
Objectiu general  
Donar suport a aquells projectes i actuacions adreçats a preparar l'empresa per a obtenir el millor aprofitament dels recursos destinats als seus projectes de millora tecnològica i a rendibilitzar els esforços realitzats en les accions d'investigació i desenvolupament.  
Actuacions  
1. Obtenció de patents internacionals: accions per a aconseguir la patent internacional de tecnologies desenvolupades per les empreses o institucions.  
2. Promoció de la participació en programes europeus de suport a la R+D empresarial: definició i preparació de projectes europeus de R+D, en els quals participen empreses o institucions de la Comunitat Valenciana, per a ser presentats al IV Programa Marc de la Unió Europea o al Programa Eureka.  
3. Auditories tecnològiques i projectes de millora: realització d'auditories o estudis que analitzen l'ós de técniques d'innovació i de gestió de la tecnologia a les empreses o institucions que busquen la millor utilització dels coneixements tecnològics per reforçar la capacitat de l'empresa.  
Beneficiaris   
Empreses industrials i de serveis instal·lades a la Comunitat Valenciana, dedicades a alguna de les activitats que figuren en la relació de sectors incentivables de l'annex III.  
Associacions d'investigació i entitats sense fi de lucre de caràcter privat amb seu social a la Comunitat Valenciana.  
Ajudes  
Les ajudes i límits en cada tipus d'actuació són les que s'estableixen a continuació:  
Actuació 1  
Fins al 35% del cost elegible del projecte. En el cas de PIME aquest percentatge podrà arribar fins el 45%, al qual es podrà afegir un altre 15% si l'actuació està vinculada a projectes europeus.  
Actuació 2   
Fins al 50% del cost elegible del projecte.  
Actuació 3   
Fins al 75% del cost elegible del projecte.  
Límit màxim de l'ajuda  
El límit màxim no podrà passar, en cadascun dels tipus d'actuació de les següents quantitats per projecte en xifres absolutes:  
- 5.000.000 de pessetes per projecte i any.  
- 8.000.000 de pessetes per a projectes que obtinguen suport en dues de les tres òltimes convocatòries del Pla Tecnològic pel mateix tipus d'actuació.  
A l'efecte de l'establiment dels límits d'ajuda es consideren les convocatòries dels anys 1995, 1996 i 1997 com les tres últimes.  
Costos elegibles  
Actuació 1  
Serveis externs per a l'obtenció de patent industrial a través d'agéències especialitzades o altres serveis específics de cadascun dels països on es protegirà la tecnologia.  
Actuació 2  
- Serveis externs d'assessorament.  
- Desplaçaments: viatges i allotjaments (exclosa restauració i limitada a la facturació externa).  
Actuació 3  
Despeses de serveis de consultoria externa per a analitzar la incorporació o utilització de coneixements tecnològics.  
Criteris de valoració  
Actuació 1  
A. Qualitats del projecte, atenent fonamentalment les expectatives de generació de nous negocis.  
B. Viabilitat economicofinancera.  
C. Característiques de l'empresa.  
D. Adequació a les línies de política industrial de la Generalitat Valenciana  
Actuació 2  
A. Qualitats del projecte que consideren en especial el liderat de l'empresa en aquest i el grau de contribució al projecte global.  
B. Viabilitat economicofinancera.  
C. Característiques de l'empresa.  
D. Adequació a les línies de política industrial de la Generalitat Valenciana.  
Actuació 3  
A. Qualitats del projecte. Es valorarà la possibilitat d'induir accions de millora derivades de l'anàlisi de la tecnologia considerada.  
B. Viabilitat economicofinancera.  
C. Característiques de l'empresa.  
D. Adequació a les línies de política industrial de la Generalitat Valenciana.  
Termini de sol·licitud  
Podran presentar-se sol·licituds per a aquest programa fins el 14 de febrer de 1997.  
Altres  
Ajudes d'altres organismes  
Els òrgans directius del Pla Tecnològic es reserven la possibilitat de buscar ajudes d'altres organismes per a projectes que pogueren encaixar en programes de suport a la tecnologia d'altres administracions.  
Les ajudes del Pla Tecnològic podran estar condicionades a l'exigència que l'empresa realitze les sol·licituds, aporte la informació que es demana i complisca les exigències dels òrgans gestors dels esmentats programes, a fi d'establir paquets d'ajudes globals que compartisquen els recursos del Pla Tecnològic i d'altres programes.  
ANNEX II  
ANNEX II. A  
Documentació que cal presentar adjunta a l'imprés de sol·licitud  
1. Documentació administrativa  
S'haurà de presentar original i còpia per a la compulsa en aquest Institut, o bé, còpies compulsades de la següent documentació:  
1. Impost d'activitats econòmiques (IAE): alta o últim rebut (excepte els particulars).  
D'acord amb la personalitat del sol·licitant es demanarà:  
A. Empreses individuals   
2. Fotocòpia del NIF.  
B. Societats civils o comunitats de béns   
2. Fotocòpia del NIF de tots els socis/comuners.  
3. Targeta d'identificació fiscal.  
4. Escriptura de constitució i modificació, si s'escau.   
5. Autorització de la resta dels socis/comuners a qui presenta la sol·licitud per a la realització del projecte.  
C. Societats mercantils:  
2. Fotocòpia de la targeta d'identificació fiscal.  
3. Estatuts vigents registrats.  
4a. Poder actual i inscrit en el Registre Mercantil del qual presenta la sol·licitud.  
4b. Donat cas que la societat no hi estiga inscrita, certificació de sol·licitud d'inscripció davant el Registre Mercantil.  
D. Entitats sense fi de lucre, associacions i altres institucions:  
2. Fotocòpia de la targeta d'identificació fiscal.  
3. Estatuts vigents registrats.  
4. Escriptura de poder del representant legal o acta per la qual és nomenat representant de l'entitat.  
Amb caràcter general, no caldrà aportar la documentació administrativa indicada en aquest annex que ja estiga en poder de l'IMPIVA per haver-se presentat en l'anterior convocatòria o en aquesta per a un altre programa i es farà constar aquest punt en la sol·licitud, per a la qual cosa el sol·licitant haurà d'aportar un certificat on s'indique que la personalitat jurídica o el representant legal de l'empresa no han experimentat variacions.  
L'IMPIVA podrà requerir al sol·licitant l'aportació d'aquells documents o dades complementaris que considere necessaris per a la resolució de l'expedient.  
2. Documentació técnica  
1. INAE (imprés normalitzat d'ajudes a empreses). Aquells beneficiaris que no siguen empreses únicament hauran de completar els apartats que els afecten.  
2. Memòria técnica del projecte d'acord amb el programa per al qual se sol·liciten ajudes.  
L'IMPIVA proporcionarà models o impresos d'aquesta documentació.  
ANNEX II. B  
Documentació a presentar una vegada comunicada la concessió d'ajuda  
1. Sol·licitud de pagament segons model.  
2. Informe final del projecte o, si s'escau, informe d'avanç del projecte i resultats obtinguts.  
3. Relació de despeses i inversions segons model.  
4. Liquidació segons model.  
5. Justificació. El beneficiari haurà de justificar la realització del projecte mitjançant la presentació de factures, nòmines o justificants de pagament de salaris.   
Per a atendre la sol·licitud de pagament dels projectes del Programa de Foment de la Col·laboració entre centres d'investigació i empreses, haurà de justificar-se l'aportació monetària i en espècie de l'empresa amb la qual ha contractat l'execució del projecte -d'ara endavant empresa col·laboradora- en la següent forma:  
- Al començament del projecte l'empresa col·laboradora haurà d'haver pagat al beneficiari almenys el 10% del total de l'aportació; per a una justificació inicial s'haurà d'acreditar aquest pagament.  
- Si el beneficiari justifica l'execució d'almenys el 50% del projecte, haurà d'aportar els documents que acrediten que l'empresa col·laboradora ha fet efectiu almenys el 35% del total de l'aportació. Si no és així es procedirà a la minoració del pagament.  
- Si el beneficiari justifica fins el 80% d'execució del projecte, haurà d'acreditar que l'empresa col·laboradora ha pagat almenys el 65% del total de l'aportació, i es minorarà el pagament si no és així.  
- Finalment, perquè el beneficiari puga sol·licitar el pagament del total de la subvenció haurà de justificar el total de l'aportació de l'empresa al projecte, compromesa mitjançant contracte.  
Per a la resta dels programes del Pla Tecnològic, la sol·licitud de pagament, sols podrà ser atesa quant el beneficiari haja fet efectiu el pagament d'una quantitat superior al 40% del cost del projecte aprovat en la notificació.  
En qualsevol cas, la subvenció no podrà superar la quantitat realment pagada i justificada abans de la certificació per part del sol·licitant.  
La justificació del pagament haurà de fer-se per algun dels següents mitjans (s'aportaran originals i còpies per a la compulsa en l'IMPIVA):  
a. Si es paga al comptat, es presentarà factura definitiva i rebut del pagament d'aquesta. Si el rebut i la factura definitiva s'emeten en el mateix document, apareixerà He rebut amb signatura llegible o que indique la persona que signa i el segell del proveïdor. Es considerarà com a data de l'aplicació la de la factura definitiva.  
b. Si es paga mitjançant contracte d'arrendament financer (en aquest cas haurà de ser amb opció de compra), aquest contracte haurà de ser intervingut per fedatari pòblic. El beneficiari haurà de presentar el contracte d'arrendament financer o la còpia certificada per l'entitat financera, i la còpia legitimada de les factures que estiguen en el seu poder, corresponents als productes adquirits, perqué puga verificar-se que el finançament correspon precisament als esmentats productes. Es considerarà data de l'aplicació la de la signatura del contracte d'arrendament financer .  
c. Si s'efectua una importació i es garanteix mitjançant carta de crédit irrevocable, s'aportarà còpia de la carta de crédit i la factura definitiva. Es considerarà com a data de l'aplicació la de la factura definitiva.  
d. Efectes o pagaments ajornats:  
1. Si es paga mitjançant efectes ajornats (lletres o rebuts), s'aportarà factura definitiva i efectes vençuts i pagats.  
2. Si els ajornaments s'han documentat en lletres de canvi avalades pel banc o acceptades, la factura juntament amb una carta del proveïdor que indique que disposa d'efectes (indicant-ne l'import) per fer efectiu el pagament de l'esmentada factura i que els efectes estan acceptats o avalats pel banc.  
e. En aquells casos en què hi haja un contracte privat i els pagaments s'efectuen ajornadament, s'aportaran: el contracte on constaran els terminis estipulats i la forma de pagament; la factura definitiva (total o parcial) i els rebuts dels pagaments ja efectuats. En aquest cas es considerarà data de l'aplicació la de la factura.  
f. Qualsevol altre cas serà analitzat singularment, atés que no es considerarà acreditat el pagament per l'únic fet de presentar l'extracte de compte bancari, el justificant de transferència, etc., llevat que acrediten suficientment el destinatari del pagament (que haurà de coincidir amb la persona que emeté la factura).  
g. Les despeses de personal es justificaran mitjançant la presentació dels documents que n'acrediten el pagament. Per a les entitats pòbliques serà suficient amb la certificació de la persona amb facultats per a acreditar-lo.  
h. En els supòsits que així s'exigisca, per a acreditar la contractació de titulats s'aportarà el títol oficial, el contracte i els documents TC-2 del mes anterior i posterior a la contractació.  
i. En el cas de pagaments en moneda estrangera, s'exigeix document bancari o duaner que acredite el contravalor en pessetes en la data de l'operació.  
6. Codi Compte Client (CCC): fotocòpia d'un extracte o document bancari on aparega aquest codi i el titular coincidisca amb el beneficiari de la subvenció.  
7. Obligacions tributàries i amb la Seguretat Social: de conformitat amb l'Ordre de 30 de maig de 1996 de la Conselleria d'Economia i Hisenda (DOGV núm. 2.775, de 21 de juny de 1996), caldrà presentar certificat expedit per l'Agéncia Tributària d'estar al corrent en les obligacions tributàries i certificat expedit per la Tresoreria de la Seguretat Social d'estar al corrent en les obligacions amb aquest organisme, referits ambdós als 12 mesos anteriors a la data de la resolució del president de l'IMPIVA per la qual es concedeix l'ajuda. Dels esmentats documents caldrà presentar original i còpia perqué els compulse l'IMPIVA o bé còpies compulsades.  
Les entitats sense fi de lucre presentaran certificat de no subjecció o exempció, si s'escau, pels conceptes indicats més amunt, juntament amb el model 036 o 037 (alta en cens).  
En el cas de societats civils, comunitats de béns o agrupacions d'interés econòmic, s'exigeix un certificat de cadascun dels membres integrants de la societat o agrupació.  
8. Actualització de la documentació presentada en les fases anteriors que així es requerisca.  
ANNEX III  
Relació de sectors -segons la classificació de l'impost d'activitats econòmiques- que puguen acollir-se als programes d'aquesta convocatòria.  
Secció 1: activitats empresarials.  
Divisió 1: energia i aigua. Completa.  
Divisió 2: extracció i transformació de minerals no energètics i productes derivats. Indústria química. Completa.  
Divisió 3: indústries transformadores dels metalls, mecànica de precisió. Completa.  
Divisió 4: altres indústries manufactureres. Completa.  
Divisió 5: construcció. Completa.  
Divisió 6: comerços, restaurants i hostalatge. Reparacions.  
Epígraf 612.2. Exclusivament tècniques de multiplicació, propagació i reproducció d'espècies vegetals.  
Epígraf 692. Reparació de maquinària industrial.  
Epígraf 677.9. Altres serveis d'alimentació propis de la restauració.  
Divisió 7: transport i comunicacions.  
Grup 722. Transport de mercaderies per carretera.  
Grup 754. Dipòsits i magatzems generals.  
Grup 756. Activitats auxiliars i complementàries del transport.  
Grup 769. Altres serveis de telecomunicació.  
Divisió 8: institucions financeres, assegurances, serveis prestats a les empreses i lloguers.  
Grup 841. Serveis jurídics.  
Grup 842. Serveis financers i comptables  
Grup 843. Serveis técnics (enginyeria, arquitectura, etc.).  
Grup 844. Publicitat, relacions públiques i similars.  
Grup 845. Explotació electrònica a compte de tercers.  
Grup 846. Empreses d'estudis de mercat.  
Divisió 9: altres serveis.  
Grup 921. Serveis de sanejament de vies públiques.  
Grup 922. Serveis de neteja.  
Grup 932. Ensenyament no reglat de formació i perfeccionament professional i educació superior.  
Grup 936. Investigació científica i tècnica.  
Grup 961. Producció i serveis relacionats amb la cinematografia, fins i tot vídeo  
Grup 971. Bugaderies, tintoreries i serveis similars: epígrafs 971.1 i 971.2  
Grup 999. Altres serveis n.c.o.p.: exclusivament per a activitats relacionades amb la topografia i la cartografia digital.